
Alsószentiván Község Önkormányzata Képviselő-testületének
11/2011. (IX. 9.)

önkormányzati rendelete 

az üzletek éjszakai nyitvatartási rendjéről
Alsószentiván Község Önkormányzata Képviselő-testülete 

a kereskedelemről szóló 2005. évi CLXIV. törvény 12. § (5) bekezdésében

 kapott felhatalmazás alapján, 

a helyi önkormányzatokról szóló 1990. évi LXV. törvény 

16. § (1) bekezdésében meghatározott feladatkörében eljárva 

a következőket rendeli el: 

1. §
(1)
A rendelet hatálya Alsószentiván Község közigazgatási területén működő üzletekre terjed ki. 

(2) E rendelet alkalmazásában
a) üzlet a kereskedelemről szóló 2005. évi CLXIV. törvény (a továbbiakban: Ker.) 2. § 27. pontjában szerepelő meghatározás,


b) kereskedő a Ker. 2. § 11. pontjában szerepelő meghatározás,



c) vendéglátás a Ker. 2. § 30. pontjában szerepelő meghatározás. 

2. §
(1) 
Az üzletek nyitvatartási rendje
a) hétfő, kedd, szerda, csütörtök, vasárnapi napokon 22.00 órától másnap 05.00 óráig kötelesek zárva tartani,

b) pénteki napokon 23.00 órától másnap 05.00 óráig kötelesek zárva tartani.

c) szombati napokon 24.00 órától másnap 05.00 óráig kötelesek zárva tartani.

(2) 
Az üzletek havonta legfeljebb egy alkalommal tarthatnak az önkormányzatnál előre legalább öt nappal bejelentett olyan rendezvényt, mely esetben az üzletek a rendezvényt követő nap 02.00 órától 05.00 óráig kötelesek zárva tartani.
3. §
A rendeletben foglalt nyitva tartási korlátozások nem vonatkoznak a lakodalmak, egyéb családi rendezvények, az önkormányzat által szervezett rendezvények alkalmára, továbbá december 31. és január 1. napjára. 
4. §
(1)
Ez a rendelet 2011. szeptember 12-én lép hatályba.

(2)
A már működő üzletek üzemeltetői kötelesek a nyitva tartási időt e rendelet rendelkezéseivel összhangban meghatározni és azt a rendelet hatálybalépésétől számított 8 napon belül bejelenteni. 
Nagy Lajos





Nyikosné Katzenberger Erika

polgármester






       körjegyző


Ez a rendelet a mai napon kihirdetésre került:

Alsószentiván, 2011. szeptember 9.



Nyikosné Katzenberger Erika










       körjegyző
